cyanic-selkie/wikianc huggingface dataset:
Repola Wood
Vuosina 1928-1930 yhtiöllä oli jopa oma metsätyömaa Neuvostoliiton puolella Repolassa koska venäläiset eivät kyenneet pitämään kiinni tukkien toimitussopimuksista. Työmaalla työskenteli enimmillään lähes 1200 miestä ja 500 hevosta jotka tekivät päivät työtä Neuvostoliiton puolella rajaa ja yöksi majoittuivat Suomen puolelle Lieksan koillisosiin rakennettuihin kämppäkyliin. Hakatut tukit uitettiin kesän aikana rajan takaa Joensuuhun Penttilän sahalle.
Vuonna 1940 yhtiön nimeksi tuli Repola Oy Pielisensuu ja 1943 se fuusioitiin osaksi Repola-Viipuri Oy:tä. Vuonna 1952 oli edessä sulautuminen Rauma-Repola-konserniin. Rauma-Repola lopetti Penttilän sahan toiminnan 1988 ja sen 400 työntekijää jäivät työttömiksi. Sahan rakennukset tuhoutuivat tulipalossa lähes kokonaan 1996.
Italian ympäriajo 2018
Italian ympäriajo 2018 oli järjestyksessään 101. Italian ympäriajo. Se alkoi Israelin Jerusalemista 4. toukokuuta ja päättyi Roomaan 27. toukokuuta 2018.
Galaxian
Galaxian on Namcon kehittämä shoot 'em up -peli, joka julkaistiin alun perin Japanissa lokakuussa  kolikkopelinä. Peli on sen jälkeen julkaistu myös Apple II:lle, Atari 2600:lle, Atari 5200:lle, ColecoVisionille, Commodore VIC-20:lle, Commodore 64:lle, Fujitsu FM-7:lle, NEC PC-8801:lle, Nintendo Entertainment Systemille, Virtual Consolelle ja ZX Spectrumille.
Pelissä pelaajan ohjaama alus liikkuu sivusuunnassa ruudun alalaidassa ja ampuu vastustajia. Vastustajat saapuvat aaltoina: yhden aallon tuhoamisen jälkeen tilalle tulee toinen aalto vastustajia. Tietyin väliajoin vastustajan alus lähestyy pelaajan alusta aiheuttaen suuremman vaaran pelaajalle.
Gary Sundberg
Gary Sundberg (10. marraskuuta 1941 Vaasa – 29. marraskuuta 2022 Helsinki ) oli suomalainen jalkapalloilija. Pelipaikaltaan hän oli hyökkääjä. Oman uransa jälkeen hän toimi useaan otteeseen aktiivisti HIFK:n jalkapalloilun järjestötehtävissä ja taloudellisena tukijana.
Sundberg pelasi ensi kerran HIFK:n miesten joukkueessa vuonna 1959 piirisarjaottelussa A-juniori-ikäisenä, ja onnistuikin tekemään maalin ja ottelun loppuvaiheessa hänen kaatamisestaan aiheutui rangaistuspotku. Myöhemmin seuran harjoituksissa ajan suuri nimi Åke Lindman kävi vielä kehumassa minua åkemaiseen tyyliinsä: ”Helvetin hienoa! Sinusta tulee vielä tähti.” HIFK:n ykkösjoukkueeseen nousu tapahtui syksyllä 1962, jolloin hän pelasi Eurooppa cup-ottelussa Rapid Wieniä vastaan Helsingissä. Sundbergin Mestaruussarjaura alkoi keväällä 1963 ja jatkui aina syksyyn 1966. Viimeinen kausi huipputasolla jäi myös parhaaksi. Gary Sundberg teki 11 maalia 17 ottelussa ja oli näin HIFK:n paras maalintekijä Jalkapallon mestaruussarjassa kaudella 1966. Kaikkiaan Mestaruussarjaotteluita kertyi hänelle 57 ottelua ja niissä hän teki kaikkiaan 18 maalia. Sen jälkeen hän pelasi vielä kaksi kautta, jotka HIFK pelasi Suomisarjassa. Vielä 1970-luvun alussa hän pelasi kaksi kautta Grankulla IFK:n riveissä – ensin III Divisioonassa ja nousun jälkeen II Divisioonassa. ,
Sundberg tuli mukaan HIFK:n jalkapalloilun järjestötoimintaan 1970-luvulla. Hän oli HIFK:n jalkapallojaoston puheenjohtajana 1975–1978. Palasipa hän tarvittaessa myös kentälle. Toisen kerran Sunberg joutui HIFK:n järjestötoimintaan kun edustusjoukkueen taustayhtiö HIFK Soccer oli ajautumassa konkurssiin. Sundberg ryhtyi taustayhtiön pelastustehtäviin. Taustayhtiö saatiin pelastettua, ja Sundberg jatkoi vuoteen 2007. Järjestötoiminnan lisäksi hän oli myös rahoittamassa eri yhteyksissä taloudellisiin vaikeuksiin ajautunutta HIFK:n jalkapallotoimintaa.
Sundberg siirtyi jo 1960-luvun puolivälissä yrittäjäksi, jolloin hän perusti ensimmäisen oman yrityksensä, joka välitti teknisiä muoveja ja teki laiterakentamista teollisuudelle. Yrityskauppojen myötä Sundbergin perustamasta Teknolonista kasvoi Teknolon Group. 1970-luvun lopulla yritys fuusioitui ruotsalaisen kemian alan suuryrityksen Kema-Nobelin kanssa, ja Sundberg muutti kahdeksi vuodeksi Ruotsiin. Kahden vuoden jälkeen hän palasi Suomeen ja luopui 1980-luvulla yrityksestä. Hän perusti 1991 uuden perheyrityksen Fluorotech, jonka johdossa Gary Sundbergin jälkeen on ollut hänen poikansa. Hänen tyttärensä on laulaja Christel ”Chisu” Sundberg.
Luovat alat
Luovien alojen määrittely Suomessa pohjautuu usein kansainvälisiin malleihin. Kauppa- ja teollisuusministeriön teettämän määritelmän mukaan luoviin aloihin Suomessa luetaan seuraavat toimialat.
Luovien alojen tarkka määrittely on siksi hankalaa, että luovat alat muuttuvat ja kehittyvät koko ajan. Nopeasta teknisestä kehityksestä johtuen siihen voi liittyä aloja, joita ei vielä Suomessa tunnisteta tai ne ovat vielä hyvin marginaalisia. Yksi kiistellyimmistä luovista aloista on liikunta - ja elämyspalvelut. Myös matkailupalvelut monipuolistuvat ja niihin usein liitetään erilaisia elämyksiä, esimerkiksi ulkoilua kulttuurimaisemissa. Luovien alojen termillä onkin yhtäläisyyksiä muun muassa seuraavien käsitteiden kanssa: kulttuuriteollisuus, elämysteollisuus, sisältöliiketoiminta ja tekijänoikeusalat. Laajasti ottaen kaikki kulttuuripalvelut kuuluvat luovien alojen piiriin. Viime aikoina taidelähtöisiä palvelumalleja on tuotu myös hyvinvointialan (sosiaali- ja terveystoimi, nuorisotyö jne.) organisaatioihin. Toiminta on synnyttänyt uusia luovien alojen yrityksiä.
Morkku
thumb|Morkun talo oikealla. Morkku oli Tampereella Tammelan kaupunginosassa sijainnut vanha rautatieläisten seuratalo.
Historia
Rautatiehallituksen pääarkkitehdin Bruno Granholmin suunnittelema Morkku rakennettiin talkootyönä vuonna 1907. Tyyliltään kansallisromantiikkaa edustanut talo kustannettiin rautatieläisten keräysvaroin. Rakennuksessa oli alun perin neljä huonetta sekä näyttämö ja juhlasali. Taloa laajennettiin vuosina 1949–1951, jolloin kellarikerrokseen rakennettiin kaksi huonetta sekä kerhotila. Taloa myös laajennettiin seitsemän metrin lisäosalla, jonne sijoitettiin uusi näyttämö. 1960-luvun alussa rakennukseen tehtiin julkisivuremontti, joka tuhosi samalla sen alkuperäisen kansallisromanttisen ulkoasun. Viimeinen suuri korjaustyö suoritettiin vuonna 1966, jolloin talon lämmitysuunit purettiin ja rakennukseen asennettiin öljylämmitys.
Morkku toimi rautatieläisten juhlatilana, jota vuokrattiin erilaisia tilaisuuksia, kuten häitä ja syntymäpäiviä varten. Morkussa järjestettiin myös konsertteja ja tansseja. Siellä toimivat lisäksi rautatieläisten kirjastoyhdistys, urheiluseura, soittokunta sekä mies- ja sekakuoro. Vuosina 1922–1926 rakennuksessa oli myös päiväkoti. Rautatieläisten jälkeen Morkku on ollut kulttuuritilana. Se on toiminut muun muassa bänditiloina sekä teatterikäytössä. 1990–2000-luvuilla Morkku oli Ahaa Teatterin näyttämönä, kunnes rakennus jäi tyhjilleen vuonna 2009. Talon omisti sen jälkeen valtiovarainministeriön alainen liikelaitos Senaatti-kiinteistöt.
Talonvaltaus
Neljä vuotta tyhjillään ollut rakennus vallattiin 13. joulukuuta 2013. Squat Morkuksi nimetyissä tiloissa järjestettiin erilaista kulttuuritoimintaa, muun muassa taidenäyttely, lukupiirejä ja tansseja, kunnes poliisi hääti valtaajat neljän päivän kuluttua. Rakennus vallattiin kuitenkin uudelleen heti seuraavana päivänä ja tyhjennettiin jälleen 20. joulukuuta.
Seuraavan kerran talonvaltaajat ottivat Morkun haltuunsa 17. tammikuuta 2014. Talosta katkaistiin sähköt ja lämmitys kolme päivää myöhemmin, minkä jälkeen poliisi tyhjensi Morkun 21. tammikuuta. Tampereen kaupunki suunnitteli rakennuksen purkamisen sallivaa kaavaa, mutta valtaajat haluaisivat sen yhdistys- ja harrastekäyttöön.
Morkku päätettiin lopulta purkaa ja vanha tavara-asema siirtää sen paikalle. Rakennussuojeluun liittyneiden valitusten jälkeen Morkku päästiin purkamaan toukokuussa 2020. Tavara-asema siirrettiin sen paikalle heinäkuussa.
David Garnett
Garnett oli kaksi kertaa naimisissa ja hän sai kuusi lasta. Hänen toinen vaimonsa Angelica Garnett oli miestään 26 vuotta nuorempi ja monimutkaisten perhesuhteiden kautta sukua useille Bloomsburyn ryhmän jäsenille. Hänen biologinen isänsä Duncan Grant oli ollut aiemmin David Garnettin rakastaja.
24. elokuuta
24. elokuuta on gregoriaanisen kalenterin mukaan vuoden 236. päivä (237. päivä karkausvuonna). Vuodesta on jäljellä 129 päivää.
Suomalaisessa kansanperinteessä Pertun, aikaisemmin Pärttylin nimipäivä 24. elokuuta liitetään intiaanikesään. Intiaanikesää on kutsuttu tämän mukaan "Pärttylin pikkukesäksi."
Alumiinifluoridi
Alumiinifluoridi (AlF3) on alumiinin ja fluorin muodostama epäorgaaninen molekyyliyhdiste. Alumiinifluoridia käytetään pääasiassa alumiinimetallin valmistukseen.
Valmistus
Alumiinifluoridia valmistetaan pääasiallisesti käsittelemällä alumiinioksidia heksafluoripiihapolla. Menetelmä on kannattava, koska heksafluoripiihappoa syntyy edullisesti fosforihappotuotannon sivutuotteena. Alumiinifluoridia voidaan valmistaa myös johtamalla vetyfluoridikaasua kuuman, hehkuvan alumiinimetallin tai alumiinioksidin yli.
Käyttö
Alumiinifluoridia käytetään pääasiassa alumiinin elektrolyyttisessä valmistuksessa. Yhdisteen lisääminen alentaa lämpötilaa, jossa reaktio tapahtuu ja parantaa sulan materiaalin sähkönjohtavuutta.
Lisäksi alumiinifluoridia käytetään fluksina emalien ja lasin valmistuksessa, katalyyttinä orgaanisessa kemiassa, estämään käymistä ja poistamaan epäpuhtauksia vetyperoksidista.
Myrkyllisyys
Alumiinifluoridi ei ole nieltynä pieninä määrinä myrkyllistä johtuen sen heikosta liukenevuudesta veteen. Hengitettynä yhdiste aiheuttaa hengenahdistusta ja yskimistä. Silmiin tai iholle joutuessaan alumiinifluoridi aiheuttaa kipua ja punoitusta. Alumiinifluoridin on todettu voivan altistaa astman syntymiseen pitkäaikaisen altistuksen seurauksena.
Nzwaninpöllönen
Nzwaninpöllönen (Otus capnodes) on erittäin uhanalainen pöllölaji. Se on 2010-luvulla tehtyjen perusteella luultua yleisempi, mutta sen kanta on silti pienemässä voimakkaasti.
Koko ja ulkonäkö
Nzwaninpöllönen jää noin 20 cm pitkäksi. Sitä tavataan kahta värimuotoa: tumman harmaanruskeaa ja toista, vaaleampaa.
Levinneisyys
pienoiskuva|vasen|150px|Anjouan eli Nzwani on Komoreista kaakkoisin Nzwaninpöllönen on endeeminen laji Komorien saarilla Madagaskarin ja Afrikan mantereen välillä, nykyisin sitä tavataan enää Anjouanin eli Nzwanin saarella.
Elinympäristö
Nzwaninpöllönen viihtyy tiheissä luonnontilaisissa metsissä. Se on vähentynyt dramaattisesti elinympäristön tuhoamisen myötä.
Vismuttitrifluoridi
Vismuttitrifluoridi (BiF3) on vismutin ja fluorin muodostama epäorgaaninen yhdiste. Yhdistettä voidaan käyttää lähtöaineena valmistettaessa muita vismuttiyhdisteitä.
Valmistus ja käyttö
Vismuttitrifluoridia voidaan valmistaa kuumentamalla vismuttia ja fluoria. Muita valmistustapoja ovat vismuttitrioksidin ja vetyfluoridin välinen reaktio tai saostaminen vismuttinitraatin vesiliuoksesta fluoridisuolojen avulla. Vismuttitrifluoridista voidaan valmistaa muita vismuttiyhdisteitä kuten vismuttipentafluoridia.
Dick Barwegan
Richard James ”Dick” Barwegan (25. joulukuuta 1921 Chicago, Illinois – 3. syyskuuta 1966) oli yhdysvaltalainen amerikkalaisen jalkapallon pelaaja (hyökkäyksen linjamies). Hän syntyi Chicagossa, kävi Purduen yliopiston ja pelasi ammattilaisena 1940–1950-luvuilla.
Barwegan oli nelinkertainen Pro Bowl -pelaaja ja tuli valituksi NFL:n 1950-luvun All-Decade Teamiin.
Betsaida
pienoiskuva|Betsaida
Betsaida oli Raamatussa mainittu kalastajakylä, joka sijaitsi Galileassa Genesaretinjärven koillisrannalla, Jordan-joen itäpuolella, lähellä Kapernaumia. Sieltä olivat Johanneksen evankeliumin mukaan kotoisin apostolit Pietari, Andreas ja Filippus.
Rauniot ovat nykyisin osittain veden alla, mutta niistä on löytynyt jälkiä roomalaisajalta arabivalloituksiin asti. Vuonna 1982 sieltä löydettiin 24 metriä pitkä aallonmurtaja, ja siellä uskotaan olleen jo Jeesuksen aikoihin satama. Genesaretinjärven pohjasta on myös löydetty Jeesuksen aikaisen puuveneen jäännökset. Vene oli noin kahdeksan metriä pitkä ja hieman yli kaksi metriä leveä, mutta siihen arvellaan mahtuneen noin 15 miestä.
Cheick Modibo Diarra
thumb|upright|Cheick Modibo Diarra vuonna 2010. Cheick Modibo Diarra (s. 1952 Nioro ) on malilainen astrofyysikko ja poliitikko. Hän toimi maan pääministerinä vuonna 2012.
Diarra suoritti ylioppilastutkintonsa Bamakon teknisessä lyseossa. Hän opiskeli matematiikkaa, fysiikkaa ja analyyttista mekaniikkaa Pierre ja Marie Curien yliopistossa Pariisissa sekä ilmailu- ja avaruustekniikkaa Howard Universityssa Washingtonissa.
Diarra työskenteli Nasan Jet Propulsion Laboratoryssa ja johti Nasan Mars Outreach -ohjelmaa. Vuonna 1999 hän perusti koulutus- ja kehityssäätiö Pathfinderin. Diarra toimi Africa Virtual Universityn johtajana vuosina 2002–2006 ja Microsoft African johtajana vuosina 2006–2011. Hän on Africa Legal Networkin hallituksen puheenjohtaja sekä Unescon ja islamilaisen koulutus-, tiede- ja kulttuurijärjestö ISESCOn hyvän tahdon lähettiläs.
Diarra perusti Malin presidentinvaaleja varten Rassemblement pour le développement du Mali -puolueen vuonna 2011. Väliaikainen presidentti Dioncounda Traoré nimitti hänet sotilasvallankaappauksen jälkeisen siirtymäkauden hallituksen pääministeriksi huhtikuussa 2012. Diarran katsottiin yleisesti epäonnistuneen maan pohjoisosan kriisin ratkaisemisessa. Amadou Haya Sanogon johtamat sotilaat pidättivät pääministerin joulukuussa, ja hän joutui eroamaan.
Diarra osallistui vuoden 2013 presidentinvaaleihin saaden 2,14 prosenttia äänistä. Vuoden 2018 vaaleissa hän liittoutui entisen pääministerin Moussa Maran kanssa ja sai 7,39 prosenttia äänistä.
Diarra on Malin entisen presidentin Moussa Traorén vävy.
Boris Kuznetsov (jalkapalloilija, 1928)
Boris Dmitrijevitš Kuznetsov (, 14. heinäkuuta 1928 Moskova, Venäjän SFNT – 3. joulukuuta 1999 Moskova, Venäjä) oli Neuvostoliittoa edustanut jalkapalloilija ja olympiavoittaja.
Kuznetsov kuului Neuvostoliiton miesten maajoukkueen kokoonpanoon sen voittaessa olympiakultaa Melbournessa 1956. Hän kuului Neuvostoliiton joukkueeseen myös Ruotsin MM-kilpailuissa 1958 ja pelasi maajoukkueessa yhteensä 26 ottelua. Seurajoukkuetasolla Kuznetsov edusti muun muassa Moskovan Dynamoa jossa voitti neljä Neuvostoliiton mestaruutta ja yhden Neuvostoliiton cup-mestaruuden.
Kehto (kirja)
Kehto (engl. Cradle) on Arthur C. Clarken ja Gentry Leen kirjoittama tieteisromaani vuodelta 1988. Sen on suomentanut Matti Kannosto ja julkaissut Kirjayhtymä vuonna 1990. Kirjan tapahtumat sijoittuvat Miamin alueelle vuoteen 1994 ja se käsittelee ihmisten ja maanulkopuolisten olentojen kohtaamista. Kirjan maailmassa kuvaillaan viestintälaitteiden ja elektroniikan kehittyneen nopeasti kirjan kirjoittamista seuranneena kuutena vuotena.
Vastaanotto
Kirjaa on saanut osakseen kritiikkiä runsaista henkilöhahmojen yksityiselämän kuvauksista, jotka eivät liity juoneen, sekä lukuisista seksikohtauksistaan. Eräs kriitikko kirjoitti :
Johan Forsskåhl
Johan Forsskåhl (28. elokuuta 1691 Sauvo – 13. kesäkuuta 1762 Tukholma) oli suomalainen pappi ja valtiopäivämies.
Johan Forsskåhlin vanhemmat olivat kruununvouti Johan Forsskåhl ja Anna Gaddelius ja puolisot vuodesta 1724 Margareta Kolbeckius (k. 1735) ja vuodesta 1738 Katarina Fridelin (k. 1780). Tutkimusmatkailija Peter Forsskål oli Johan Forsskåhlin poika ensimmäisestä avioliitosta. Johan Forsskåhl opiskeli Turussa ja Upsalassa, jossa hänet vihittiin papiksi 1723. Teologian tohtorin arvon hän sai 1752. Forsskåhl oli Tukholman suomalaisen seurakunnan komministeri vuodesta 1723 ja kirkkoherra vuodesta 1725. Helsingin kirkkoherrana hän toimi vuodesta 1729 ja lääninrovasti hänestä tuli 1730. Forsskåhl siirtyi Ruotsiin Tegelsmoran kirkkoherraksi 1740, mutta tuli uudestaan Tukholman suomalaisen seurakunnan kirkkoherraksi 1748. Maria Magdalenan seurakunnan kirkkoherrana Tukholmassa hän toimi vuodesta 1750. Fårsskohl oli valtiopäivämies 1734, 1740–1741, 1751–1752 ja 1755–1756.
Valkoinenpaimenkoira
Valkoinenpaimenkoira (saksaksi Weisser schweizer Schäferhund, ranskaksi berger blanc suisse) on sveitsiläinen perhe-, seura- ja harrastekoira, joka kuuluu FCI:n roturyhmään 1. Valkoinenpaimenkoira on nykyisin etupäässä seura- ja harrastuskoira.
Ulkonäkö
Kaksinkertainen karvapeite on keskipitkää tai pitkää, tiheää ja rungonmyötäistä; runsasta aluskarvaa peittää sileä ja paksu peitinkarva.
Alkuperä ja käyttö
Valkoinenpaimenkoira on saksanpaimenkoirasta eriytynyt rotu. Kun valkoinen väri luettiin saksanpaimenkoirassa virheeksi 1930-luvulla, valkoiset saksanpaimenkoirat katosivat Euroopasta miltei kokonaan. Siihen saakka valkoista oli esiintynyt saksanpaimenkoirissa muiden värien ohella. Valkoisten saksanpaimenkoirien kanta kuitenkin säilyi Yhdysvalloissa ja Kanadassa, jossa niitä alettiin myös kasvattaa. Pohjois-Amerikasta valkoiset saksanpaimenkoirat palautuivat 1970-luvulla Eurooppaan ja etenkin Sveitsiin. Yhdysvaltalaista 5. maaliskuuta 1966 syntynyttä Lobo-urosta pidetään Sveitsissä rodun kantaisänä. Omaksi rodukseen se tunnustettiin Sveitsissä 1991.
Valkoinenpaimenkoira on monipuoliseen harrastamiseen sopiva koira, yleensä lapsiystävällinen perhe- ja seurakoira. Sen käyttöominaisuudet eivät ehkä yksilöpoikkeuksia lukuun ottamatta ole yhtä vaativaan työskentelyyn sopivia kuin kantarotu saksanpaimenkoiralla. Rotu sai Suomessa palveluskoiraoikeudet vuoden 2006 alussa.
Terveys
Rodussa esiintyviä sairauksia ovat muun muassa lonkka- ja kyynernivelsairaudet, silmäsairaudet, ruokatorvenlaajentuma, korva- ja silmätulehdukset ja myös ruuansulatuselimistön ongelmia esiintyy.
Aaronin vuori
thumb|Aaronin vuori kuvassa vasemmalla Tayben kylästä nähtynä.|alt= thumb|Pyhäkkö Aaronin vuoren huipulla.|alt= thumb|Aaronin hauta Aaronin vuori (Jabal Haroun) on Jordaniassa noin viisi kilometriä Petrasta lounaaseen sijaitseva vuori. Vuori on juutalaisen, kristillisen ja islamilaisen perinteen mukaan Mooseksen veljen Aaronin hautapaikka.
Vuoren huipulla sijaitsee 1300-luvulla rakennettu islamilainen pyhäkkö. Se sisältää haudan, jonka uskotaan sisältävän Aaronin jäännökset. Aiemmin paikalla on todennäköisesti sijainnut kristillinen luostari.
Helsingin yliopiston tutkimusprojekti on tutkinut vuorta Jaakko Frösénin johdolla.
Ykkösmatriisi
Ykkösmatriisi tarkoittaa n×m-matriisia, jonka kaikki alkiot ovat ykkösiä.
Esimerkkejä:
HMS Wolf (1897)
HMS Wolf oli Britannian kuninkaallisen laivaston Earnest-luokan torpedovenehävittäjä.
Valmistus
Alus tilattiin 9. tammikuuta 1896 Laird, Son and Companyltä Birkenheadistä, missä köli laskettiin 12. marraskuuta 1896 telakkanumerolla 626. Alus laskettiin vesille 2. kesäkuuta 1897 ja otettiin palvelukseen heinäkuussa 1898.
Palvelus
Wolf palveli koko uransa kotivesillä. Alusta käytettiin alustyypin lujuuskokeissa HMS Cobran tuhoutumisen jälkeen. Se osallistui ensimmäiseen maailmansotaa. Alus myytiin 1. heinäkuuta 1921 romutettavaksi S. Castlelle Plymouthiin.
Jana-Gana-Mana
Jana-Gana-Mana on Intian kansallislaulu. Se käsittää ensimmäisen säkeistön Nobel-palkitun Rabindranath Tagoren bengalinkielisestä runosta. Laulu esitettiin ensimmäisen kerran 27. joulukuuta 1911. Se valittiin kansallislauluksi vuonna 1950.
Johan Nissinen
Johan Harry Nissinen (s. 17. maaliskuuta 1989) on ruotsalainen poliitikko, joka kuuluu ruotsidemokraatteihin. Hän on ollut ruotsidemokraattien kansanedustaja vuodesta 2014.
Vuonna 2011 Nissinen valittiin puolueen Finnvedenin johdon jäseneksi, ja samana vuonna hänestä tuli myös Jönköpingin läänin ensimmäinen aluepuheenjohtaja, jossa asemassa hän on vieläkin.
Jana-Gana-Mana
Bengalinkielinen teksti
জনগণমন-অধিনায়ক জয় হে ভারতভাগ্যবিধাতা!
Johan Nissinen
Vuonna 2010 Johan Nissinen Värnamon kunnan valtuustoon 21 vuoden iässä. Vuonna 2014 hänet valittiin samaan valtuustoon uudelleen. Hän sai 22 % ruotsidemokraattien äänistä.
Jana-Gana-Mana
Bengalinkielinen teksti
পঞ্জাব সিন্ধু গুজরাট মরাঠা দ্রাবিড় উত্‍‌কল বঙ্গ
Johan Nissinen
Vuonna 2014 Nissinen valittiin valtiopäiville Skånen läänin pohjoisesta ja itäisestä vaalipiiristä. Valtiopäivillä Nissinen istuu elinkeinovaliokunnan työskentelevänä varajäsenenä. Hän on varajäsenenä myös EU-lautakunnassa, talousvaliokunnassa ja ulkoasiainvaliokunnassa.
Jana-Gana-Mana
Bengalinkielinen teksti
বিন্ধ্য হিমাচল যমুনা গঙ্গা উচ্ছলজলধিতরঙ্গ
তব শুভ নামে জাগে, তব শুভ আশিস মাগে,
Johan Nissinen
Johan Nissinen on ollut vuodesta 2014 lähtien varajäsen myös Euroopan neuvoston Ruotsin delegaatiossa. Siellä Nissinen istuu vakituisena jäsenenä kulttuuriin, tieteeseen, koulutukseen ja mediaan liittyvässä komiteassa, sekä varajäsenenä muuttoliikkeeseen, pakolaisiin ja karkotettuihin liittyvässä komiteassa.
Jana-Gana-Mana
Bengalinkielinen teksti
গাহে তব জয়গাথা।
Johan Nissinen
Nissinen on opiskellut taloustiedettä Linné-yliopistossa.
Jana-Gana-Mana
Bengalinkielinen teksti
জনগণমঙ্গলদায়ক জয় হে ভারতভাগ্যবিধাতা!
জয় হে, জয় হে, জয় হে, জয় জয় জয়, জয় হে॥
Translitteraatio
Jana-gaṇa-mana-adhināẏaka jaẏa hē Bhārata-bhāgya-bidhātā! Pañjāba Sindhu Gujarāṭa Marāṭhā Drābiṛa Utkala Baṅga Bindhya Himācala Yamunā Gaṅgā Ucchala-jaladhi-taraṅga Taba śubha nāmē jāgē, taba śubha āśiṣa māgē, gāhē taba jaẏagāthā. Jana-gaṇa-maṅgala-dāẏaka jaẏa hē Bhārata-bhāgya-bidhātā! Jaẏa hē, jaẏa hē, jaẏa hē, jaẏa jaẏa jaẏa jaẏa hē.
Jana-gaṇa-mana adhināyaka jaya he Bhārata-bhāgya-vidhātā. Pañjāba-Sindha-Gujarāta-Marāṭhā, Drāviṛa-Utkala Baṅga Vindhya Himācala Yamunā Gaṅgā, Ucchala jaladhi taraṅga Tava śubha nāme jāge, tava śubhāśīṣa māge gāhe tava jaya gāthā. Jana gaṇa maṅgala-dāyaka jaya he, Bhārata bhāgya vidhātā. Jaya he, jaya he, jaya he, jaya jaya jaya jaya he.
Keräily
300px|pienoiskuva|oikea|Kokoelma hiekkatyyppejä.
Keräily on harrastusmuoto, jossa pyritään liittämään kokoelmaan mahdollisimman monta tai erilaista jonkin kategorian esinettä tai asiaa. Yksi päämäärä on kerätä kategorian kaikki kohteet, jolloin sarjasta tulee täydellinen. Esimerkiksi postimerkkien keräily, jossa keräillään erilaisia postimerkkejä.
Keräilyharrastukseen voi kuulua esineiden vaihtaminen toisen keräilijän kanssa. Yleisimmin keräilijä vaihtaa omistamansa esineen kaksoiskappaleen häneltä puuttuvaan esineeseen, joka on toisella keräilijällä. Keräilijä voi myös ostaa puuttuvan esineen toiselta.
Keräilykohteita
Keräilykohteita on lukemattomia. Niitä voivat olla esimerkiksi antiikkiesineet, astiasarjat, autot, geokätköt, hyönteiset (kuten perhoset), kasvit, keräilykortit, kirjat tai kirjasarjat, kivet tai mineraalit, leikkikalut, museotavarat, postimerkit (filatelia), rahat, setelitiedot, taideteokset, tietyn muotoilijan tekemät esineet, tulitikkurasioitten etiketit, tunnettujen henkilöitten nimikirjoitukset (”nimmarit”) taikka äänilevyt. Varsinkin internetin käytön yleistyttyä on yhä todenmukaisemmaksi tullut totuus: "Oli se mitä tahansa, joku jossain keräilee niitä".
Rahankeräily
Rahankeräily on joko vanhojen tai käytössä olevien kotimaisten tai ulkomaisten rahojen (kolikot, setelit) keräilyä. Myös erilaiset muut maksuvälineet, kuten rahakkeet eli poletit, kuuluvat rahankeräilyn alaan.
Rahojen keräilystä kiinnostuneen kannattaa tutustua aiheeseen huolellisesti ennen merkittävän arvoisia hankintoja. Netistä löytyy paljon aiheeseen liittyvää aineistoa, mutta keskustelupalstoilla ja nettihuutokaupoissa pitää suhtautua varovaisesti tietouteen ja tarjontaan. Rahojen käsittelyyn kannattaa myös paneutua, sillä arvokkaankin rahan saattaa tehdä arvottomaksi esimerkiksi puhdistamalla tai säilyttämällä väärin. Pelkkä ikä ei myöskään kerro rahan arvoa: esimerkiksi yhden markan kolikko vuodelta 1915 peilikirkkaana on arvoltaan noin 5 euroa, huonokuntoisena arvoton. Yhden markan kuparikolikon lähtöhinta vuodelta 1949 on sen sijaan 3 000 euroa (ja todella hyväkuntoisena määrittelemättömän suuri). Tämän lajin aloittelijan kannattaakin rajata harrastuksensa tarkkaan, esimerkiksi omasta syntymävuodesta eteenpäin.
Rahankeräily ei ole tarkalleen sama asia kuin numismatiikka. Numismatiikka on rahojen ja mitalien tutkimusta tekevä tiede, eivätkä kaikki numismaatikot välttämättä ole keräilijöitä tai rahankeräilijät numismaatikoita.
Sukua rahankeräilylle on vanhojen osakekirjojen keräily eli skripofilia.
Asekeräily
Asekeräilijä on viranomaisten valvonnassa toimiva, aseiden ja niihin liittyvän välinehistorian tallentaja. Asekeräilijöiden kokoelmat täydentävät museoiden asehistoriallisia kokoelmia ja keräilyharrastus edistää asehistorian tuntemusta ja historiallisten aseiden säilyttämistä. Asekeräilijä voi erikoistua esimerkiksi tietyn sodan, maan tai käyttötarkoituksen mukaisiin aseisiin. Aseiden keräily ei ole satunnaista, vaan hankkiminen perustuu viranomaisen hyväksymään keräilysuunnitelmaan. Suunnitelma voi olla hyvinkin kapea-alainen, esimerkiksi yhden tehtaan aseisiin kohdistuva, tai paljon yleisluontoisempi, esimerkiksi kaikki tietyn maan käytössä olleet käsiaseet.
Ammustenkeräily on läheistä sukua asekeräilylle. Ammustenkeräilijä kerää erityyppisiä aseisiin sopivia ammuksia. Ammukset voivat olla vaarattomaksi tehtyjäkin, sillä etenkin suurikokoisten aseiden ammukset voivat olla vanhoina vaarallisia käsiteltäviä sytyttimien ikäännyttyä.
Pullojen ja pullonkorkkien keräily
Pullonkorkkien keräilijä kerää erilaisia pullonkorkkeja, yleensä metallisia kruunukorkkeja. Pullojen keräilyllä on jo kaksikin funktiota: Niitä keräillään sekä pieneksi verottomaksi ansiotuloksi että ympäristön siistimiseksi.
Luonnon objektien keräily koulujen luonnontieteen opetukessa
Bongaus on keräilyn aineeton muoto. Bongaaja kirjaa ylös havaintonsa keräilykohteestaan, mutta ei ota kohdetta itselleen. Tunnettua tämä on lintujen suhteen. Toisaalta esimerkiksi kasvit ja hyönteiset ovat keräilykohteita, joissa keräilykohde ei säily elossa. Näitä on jopa ollut tapana kerätä oppikoulussa oppiaineeseen sisältyvinä velvoitteina. Tietenkään rauhoitettuja kasveja tai hyönteisiä ei ole saanut kerätä koulujen näytteisiin. myös kivien keruu on ollut suositeltua, jotta löydettäisiin maaperän luonnonrikkauksia.
Lähteet
Mieleni minun tekevi, Yrjö Karilas s. 237-355
OTR
OTR on salausprotokolla, joka tarjoaa salauksen pikaviestikeskusteluille. OTR käyttää yhdistelmää AES symmetrisestä salausta (jossa on 128-bittinen avainpituus), Diffie-Hellman-avaimenvaihtoa (jossa on 1536-bittinen ryhmäkoko) ja SHA-1 -tiivistefunktiota. Todennuksen ja salauksen lisäksi, OTR tarjoaa myös perfect forward secrecy ja malleable encryption -ominaisuudet.
Atreidit
Atreidien sukukunta käsittää kreikkalaisessa mytologiassa ensisijaisesti Atreuksen, Mykenen kuninkaan, kaksi poikaa – Agamemnonin ja Menelaoksen, jotka tunnetaan Homeroksen Iliaassa suurina sankareina. Laajemmassa yhteydessä atreidiksi voidaan kutsua kaikkia Atreuksesta periytyviä jälkipolvia.
Termillä atreidien kirous viitattiin atreidien sukukunnan jäseniä vainonneisiin onnettomiin kohtaloihin.
Atreus
Teenage Mutant Ninja Turtles (1989 kolikkopeli)
Teenage Mutant Ninja Turtles on Konamin kehittämä vuoden 1989 joulukuussa julkaistu Beat 'em up. Se perustuu saman nimiseen animaatiosarjaan Turtles – mutanttikilpikonnat.
Vastaanotto
Mikrobitti antoi arvostelussaan NES-versiolle seuraavat arvosanat: idikset 50, toteutus 70, fiilikset 70.
Edward Marsh
Edward Howard Marsh (18. marraskuuta 1872  – 13. tammikuuta 1953) oli brittiläinen yleisnero, kääntäjä, taiteiden suojelija ja virkamies. Hän oli tunnettu hahmo brittiläisissä taidepiireissä 1900-luvun alussa. Marsh toimi yli 20 vuoden ajan Winston Churchillin yksityissihteerinä.
Marsh oli myös merkittävä taiteen keräilijä. Hän aloitti keräämällä brittiläisten 1700-luvun lopulla syntyneiden taiteilijoiden akvarelleja, mutta siirtyi hankkimaan teoksia oman aikansa taiteilijoilta kuten Mark Gertler (1891–1939), Paul Nash (1889–1946) ja Stanley Spencer (1891–1959).
Shazam! Fury of the Gods
Shazam!:n jatko-osan paljastettiin olevan kehityksessä pian ensimmäisen elokuvan jälkeen huhtikuussa 2019. Gayden palasi käsikirjoittajaksi, Sandberg ohjaajaksi ja Levi pääosan esittäjäksi saman vuoden joulukuussa. Elokuvan virallinen nimi ja muut näyttelijät paljastettiin elokuussa 2020. Kuvaukset alkoivat toukokuussa 2021 Atlantassa ja päättyivät saman vuoden elokuussa.
''Shazam! Fury of the Gods'' sai maailmanensi-iltansa Regency Village Theatressa 14. maaliskuuta 2023. Elokuvateattereihin se ilmestyi Suomessa 15. maaliskuuta 2023 ja Yhdysvalloissa 17. maaliskuuta 2023.
Juoni
Kaksi vuotta sen jälkeen, kun Billy Batson pysäytti Thaddeus Sivanan,, kaksi titaani Atlaksen tyttäristä, Hespera ja Kalypso, murtautuvat Ateenassa, Kreikassa, sijaitsevaan museoon, jonne Billyn supervoimat antanutta velho Shazamin katkaistua sauvaa säilytettiin. He pakottavat velhon, joka oli kuolemisen sijaan päätynyt nuoremmassa ruumiissa vangiksi jumalten maailmaan, korjaamaan sauvan, palauttaakseen sen voimat.
Philadelphiassa, Billy ja hänen adoptiosisaruksensa – Mary Bromfield, Freddy Freedman, Eugene Choi, Pedro Peña ja Darla Dudley – pelastavat joukon ihmisiä tuhoutumaisillaan olevalta Benjamin Franklin Bridgeltä, mutta ihmiset eivät ole heille kiitollisia, vaan syytävät heitä sillan tuhosta. Lisäksi adoptiosisarukset ovat alkaneet etääntyä toisistaan. Mary uskoo supersankarielämän haittaavan hänen mahdollisuuksiaan mennä yliopistoon. Lisäksi Billy on nyt 17-vuotias, ja pelkää joutuvansa lähtemään Vázquezien sijaiskodista. Eräänä yönä, hän kuitenkin näkee unta, jossa velho varoittaa häntä Atlaksen tyttäristä, jolloin Billy kokoaa kaikki adoptiosisaruksensa takaisin yhteen ottaakseen asiasta tarkemmin selvää.
Ikuisuuden kiven luona, Billy ja muut lähettävät älykkään kynän, Steven, avulla viestin Hesperalle, neuvotellakseen Freddyn vapauttamisesta. Mutta he päätyvätkin uuteen taisteluun Hesperaa ja Kalypsoa vastaan, jonka aikana Pedro menettää voimansa ja muut saavat Hesperan vangikseen. Hespera kuitenkin vapauttaa itsensä ja varastaa Ikuisuuden kiven luota Kultaisen omenan, Elämän puun siemenen. Freddy ja velho pakenevat Jumalten maailmasta Anthean avustuksella, juuri kun Hespera palaa omenan kanssa. Hespera ja Anthea haluavat käyttää omenaa palauttaakseen jumalten maailman entiseen loistoonsa, mutta Kalypso haluaa istuttaa omenan Maahan, tuhotakseen ihmiskunnan. Freddy saa varastettua omenan, ja Billyn avustuksella myös voimansa takaisin.
Billy ja hänen adoptiosisaruksensa pakenevat velhon kanssa Vázquezien luokse, missä paljastavat supersankarihenkilöllisyytensä näille. Kalypso hyökkää heidän kimppuunsa lohikäärme Ladonin kanssa saadakseen omenan takaisin. Takaa-ajon aikana Kalpyso saa poistettua kaikkien paitsi Billyn voimat. Hän saa myös omenan haltuunsa ja istuttaa sen Citizens Bank Parkin stadionille, missä se alkaa kasvattaa valtavia juuria kaupunkiin sekä lukuisia hirviöitä. Hespera ja Anthea yrittävät vastustaa, mutta Kalypso haavoittaa Hesperaa kuolettavasti ja poistaa Anthean voimat. Epätoivoinen Billy pyytää velhoa etsimään voimilleen paremman kantajan, mutta Billyn virheistä huolimatta velho uskoo Billyn olevan voimiensa arvoinen.
Billy lähtee yksin pysäyttämään Kalypson, muiden kesyttäessä yksisarviset auttamaan heitä muiden hirviöiden pysäyttämisessä. Pyydettyään apua kuolemaa tekevältä Hesperalta, Billy tajuaa kaupunkia ympäröivän kuvun reagoivan voimakkaasti salamoihinsa. Hän houkuttelee Kalypson takaisin stadionille, ja Hespera kutistaa kuvun ympäröimään vain stadionin. Billy uhraa itsensä ylikuormittaakseen sauvan salamoillaan, ja tuhoaa sekä Kalypson että Ladonin, puun ja hirviöiden tuhoutuessa näiden mukana. Ennen kuolemaansa Hespera toteaa Billyn ”oikeaksi jumalaksi”. Billyn adoptioperhe, Anthea ja velho hautaavat Billyn jumalten maailmaan. Mutta Ihmenainen, viimeisenä jumalalliset voimat omaavana elävänä olentona, saapuu ja korjaa voimiensa avulla velhon sauvan. Sauvan avulla hän elvyttää jumalten maailman, palauttaa Anthean voimat, ja herättää Billyn takaisin henkiin. Billy puolestaan palauttaa voimillaan adoptiosisarustensa voimat.
Billy, adoptiosisarukset ja Vázquezit korjauttavat kotinsa, minkä lisäksi Anthea ja velho päättävät jäädä Maan ulottuvuuteen. Lopputekstien välissä näytetyssä kohtauksessa, Emilia Harcourt ja John Economos tulevat Amanda Wallerin pyynnöstä pyytämään Billya liittymään Oikeuden Yhteiskuntaan. Lopputekstien jälkeen näytetyssä kohtauksessa, Sivana saa jälleen vieraaksen vankiselliinsä Mister Mindin, ja on raivoissaan siitä, ettei Mister Mindin lupaama suunnitelma ollutkaan vielä valmis.
Kehitys
Warner Bros. ja New Line Cinema aloittivat Shazam!:n jatko-osan toteuttamisen pian ensimmäisen elokuvan ensi-illan jälkeen huhtikuussa 2019, Henry Gaydenin palatessa käsikirjoittajaksi. Ohjaaja David F. Sandbergin ja tuottaja Peter Safranin odotettiin myös palaavan. Siihen aikaan Michelle Borth oli jo sijoutunut vielä kerran palaamaan Lady Shazamin rooliin. Kesäkuussa Levi vahvisti paluunsa pääosan esittäjäksi, minkä lisäksi hän kertoi myös elokuvan käsikirjoittamisen alkaneen ja että kuvausten odotettiin alkavan kesällä 2020. Joulukuussa Warner Bros. asetti jatko-osan ensi-iltapäivämääräksi 1. huhtikuuta 2022, ja vahvisti Sandbergin, Levin, Gaydenin ja monen muun ensimmäisen elokuvan tuotantoryhmän jäsenen paluut jatko-osaan. Huhtikuussa 2020 Warner Bros. siirsi elokuvan ensi-iltaa päivämäärälle 4. marraskuuta 2022 koronaviruspandemian vuoksi. Kesäkuussa Marta Milans vahvisti palaavansa Rosa Vásquezin rooliin ja toivoi, että Rosa saisi myös omat supervoimat, ja oli keskustellut asiasta käsikirjoittajien kanssa.
Esituotanto
Sandbergin ja Levin paluu vahvistettiin virallisesti FanDome-virtuaalitapahtuman aikana elokuussa 2020, kuten myös Asher Angelin paluu Billy Batsonin rooliin, Jack Dylan Grazerin paluu Frederick ”Freddy” Freemanin rooliin, Adam Brodyn paluu Freddyn supersankariavatarin rooliin, Faith Herman paluu Darla Dudleyn rooliin, Meagan Good paluu Darlan supersankariavatarin rooliin, Grace Fultonin paluu Mary Bromfieldin rooliin, Ian Chenin paluu Eugene Choin rooliin, Ross Butlerin paluu Eugenen supersankariavatarin rooliin, Jovan Armandin paluu Pedro Peñan rooliin sekä D. J. Cotronan paluu Pedron supersankariavatarin rooliin. Samalla elokuvan viralliseksi nimeksi paljastettiin ''Shazam! Fury of the Gods''. Saman kuukauden aikana Levi sanoi kuvausten alkavan vuoden 2021 alussa. Lokakuussa ensi-ilta siirrettiin jälleen uudelle päivämäärälle: 2. kesäkuuta 2023. Seuraavan kuukauden aikana Mark Strong, joka näytteli ensimmäisessä elokuvassa Thaddeus Sivanaa, sanoi ”odottavansa kuulevansa” paluustaan jatko-osaan ja kertoi tuotannon odottavan, kunnes sen aloittaminen olisi turvallista.
Tammikuussa 2021 Good paljasti kuvausten alkavan toukokuussa. Seuraavan kuukauden aikana Rachel Zegler valittiin tärkeään rooliin. Samalla Geoff Johnsin paljastettiin olevan yksi elokuvan tuottajista yhtiönsä Mad Ghost Productionsin kautta. Maaliskuussa Helen Mirren valittiin näyttelemään Hesperaa ja Zeglerin hahmon paljastettiin olevan Hesperan sisar. Lucy Liu valittiin seuraavan kuukauden aikana näyttelemään kolmatta sisarta: Kalypsoa.
Virva (nimi)
Virva on sekä suomalainen naisen etunimi että myös sukunimi. Virvan nimipäivä on vuodesta 1950 ollut 2. maaliskuuta. Nimi juontuu luultavasti virvatulista. Digi- ja väestötietoviraston tietojen mukaan nimi Virva on annettu vuoden 2019 loppuun mennessä noin 1 140 henkilölle.
Shazam! Fury of the Gods
Kuvaukset
Kuvaukset alkoivat Atlantassa 26. toukokuuta 2021,  Kuvaukset tulevat sijoittumaan myös Torontoon. Elokuvan tuotanto viivästyi vuoden 2020 kesältä koronaviruspandemian vuoksi. Kesäkuussa Sandberg paljasti, että Fulton näyttelisi tällä kertaa myös Maryn aikuista supersankari-avatarta, korvaten Michelle Borthin. Kuukautta myöhemmin Djimon Hounsoun paljastettiin palaavan näyttelemään velho Shazamia. Kuvaukset päättyivät 31. elokuuta 2021.
Julkaisu
''Shazam! Fury of the Gods'' sai ensiesityksensä Regency Village Theatressa, Los Angelesissa, 14. maaliskuuta 2023. Teatteriensi-iltansa elokuva sai Suomessa 15. maaliskuuta 2023 ja Yhdysvalloissa 17. maaliskuuta 2023. Aiemmin suunnitellut ensi-iltapäivämäärät olivat 1. huhtikuuta 2022, 4. marraskuuta 2022, 2. kesäkuuta 2023, 16. joulukuuta 2022 ja 21. joulukuuta 2022. mutta ensi-iltaa siirrettiin kahdesti koronaviruspandemian vuoksi ja kerran myös välttääkseen kilpailua Avatar: The Way of Waterin kanssa.
Engel (täsmennyssivu)
Engel on sukunimi. Nimeä kantaa Suomessa nykyään 46 henkilöä. Tunnettuja nimen kantajia ovat:
Dieter Riedel
Dieter Riedel (s. 16. syyskuuta 1947 Gröditz) on entinen saksalainen jalkapalloilija ja valmentaja.
Riedelin ura alkoi BSG Stahl Gröditzissä, josta hän siirtyi Dynamo Dresdeniin 1966. Vuosina 1967–1981 Riedel pelasi 230 DDR-Oberligan ottelua ja teki niissä 51 maalia. Hän voitti DDR:n mestaruuden viidesti ja cupin kahdesti. Eurocupeissa Riedel pelasi 46 ottelua, joissa hän viimeisteli 9 maalia.
Riedel pelasi DDR:n maajoukkueessa neljä A-maaottelua ja oli mukana voittamassa olympiakultaa Montrealissa 1976.
Pelaajauran jälkeen Riedel toimi muun muassa Klaus Sammerin apuvalmentajana Dynamo Dresdenissä ja oli seuran puheenjohtaja 1995–1997.
Musta lammas (täsmennyssivu)
Musta lammas voi tarkoittaa seuraavia:
Katso myös:
Pitäjäntupa
Esimerkiksi Espoossa Muuralan pappilan luona sijaitseva Espoon vanha Pitäjäntupa on nykyisin Espoon tuomiokirkkoseurakunnan omistuksessa ja käytössä juhlatilana. Eteläsavolaisen Hirvensalmen kunnan pitäjäntupa toimi puolestaan myöhemmin kunnantalona ja on nykyään Pitäjäntupa-museona. Heinäveden pitäjäntupa on toiminut kuntakokousten pitopaikan lisäksi esimerkiksi putkana, Säästöpankin toimitalona, ja kansalaiskouluna.
Grand anglo-français blanc et orange
Grand anglo-français blanc et orange on Ranskassa kehitetty laumassa metsästävä koirarotu, joka kuuluu nimensä mukaisesti englantilais-ranskalaisiin ajokoiriin. Nimi merkitsee suoraan suomennettuna "suuri valko-oranssi englantilais-ranskalainen ajokoira". Rotu on englantilais-ranskalaisista ajokoirista harvinaisin.
Ulkonäkö
Yleisvaikutelma on voimakas koira, jonka pää on enemmän englantilaistyyppinen kuin kolmivärisellä sukulaisellaan. Silmät ovat suuret ja tummanruskeat. Korvat ovat lyhyet, riippuvat ja melko paksut. Häntä on melko pitkä. Karvapeite on lyhyttä ja ohutta. Väri on valkoinen, jossa on joko sitruunankeltaisen tai oranssin värisiä alueita - oranssi ei saa koskaan olla sävyltään niin tumma, että se vaikuttaisi punaiselta. Säkäkorkeus vaihtelee 60–70 cm välillä. Painoa rodulla on 30–36 kg.
Luonne
Grand anglo-français blanc et orange on luonteeltaan uskollinen ja omistautunut. Sen metsästysvietti on hyvin voimakas ja sen hajuaisti hyvin kehittynyt. Rotu vaatii paljon liikuntaa, eikä se sovi pieniin asuntoihin.
Alkuperä
Kookkaita ranskalaisia ajokoiria, erityisesti billy, risteytettiin kelta-valkoisten englanninkettukoirien kanssa, jonka tuloksena syntyi nykyinen suuri valko-oranssi ajokoira. Kuten muutkin suuret englantilais-ranskalaiset ajokoirat, myös valko-oranssi kuuluu ns. chien d'ordre -ryhmään eli koiriin, jotka ajavat itseään suurempaa riistaa: metsäkaurista, saksanhirveä ja villisikaa.
Progress
[[Tiedosto:ISS_Progress_cargo_spacecraft.jpg|pienoiskuva|Progress M1-10 irrottautumassa Kansainvälisestä avaruusasemasta 4.9.2003]] Progress (, edistys) on venäläinen avaruusalus. Se on kertakäyttöinen, miehitettyjä avaruuslentoja tukeva rahtialus, joka laukaistaan Sojuz-kantoraketilla Baikonurista Kazakstanista. Vuoteen 2015 mennessä yli 140 alusta on laukaistu. Näistä kaksi epäonnistui kokonaan ja kaksi osittain.
Progress on versio Sojuz-avaruusaluksesta, joka kehitettiin 1970-luvun alkupuolella neuvostoliittolaisen OKB-1-suunnittelutoimiston (nykyinen RKK Energija) Saljut-avaruusasemien käyttöön. 1986–2000 se huolsi Mir-avaruusasemaa. 1990-luvun jälkipuolelta alkaen venäläiset ovat huoltaneet sen avulla ISS-avaruusasemaa.
Rakenne ja toiminta
Progress koostuu kolmesta moduulista, jotka on muunnettu Sojuz-avaruusaluksesta. Edessä sijaitseva pyöreähkö paineistettu moduuli on rahtiosio Progress GO (Gruzovoi otsek), jossa on ilmalukko. Keskellä sijaitseva ajoainemoduuli Progress OKD (Otsek komponentov dozapravki) ja huoltomoduuli Progress PAO (Priborno-agregatnyi otsek) muodostavat lopun aluksesta.
Alkuperäinen Progress vei rahtia avaruusasemille ja se pudotettiin roskilla täytettynä alas, jolloin se paloi ilmakehässä. Siihen lisättiin Mirin aikana paluukapseli VBK-Raduga (VBK = Vozbraštšaemaja ballistitšeskaja kapsula), jolla voitiin palauttaa maahan 150 kg hyötykuorma.
Progress pystyy navigoimaan avaruusasemalle ja telakoitumaan siihen itsenäisesti. Kuitenkin aluksen ollessa alle 150 metrin päässä avaruusasemasta lennonjohto Moskovan lähellä ja ISS:n miehistö tarkkailevat lähestymistä ja telakointia.
Progress telakoi tavallisesti Zvezda-moduuliin, mutta se voi telakoida myös Pirs-moduuliin.
Versiot
1970-luvun puolivälissä kehitettiin Sojuz 7K-T -alus eli ensimmäinen Progress. Se lensi ensi kerran 20. tammikuuta 1978 avaruusasema Saljut 6:lle.
Joitakin laukaisuja
pienoiskuva|Progress M-60 telakoitumisessa ISS-avaruusasemaan (2007)
Lottie Tham
Helga Liselott "Lottie" Tham (s. ) on ruotsalainen, joka on noussut julkisuuteen H&M-vaatekauppaketjun osaomistajana. Peritty varallisuus on nostanut hänet miljardööriksi.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 965. rikkaimmaksi ihmiseksi. Tuolloin hänen varallisuudekseen arvioitiin oli 2,5 miljardia dollaria. Hänen edesmennyt isänsä Erling Persson (1917–2002) perusti vaateyritys H&M:n vuonna 1947. Lottie Tham on perinyt osuuden yhtiöstä, ja helmikuussa 2018 hän piti perheineen hallussaan 5,4 prosentin osuutta yhtiön osakkeista. Hänen veljensä Stefan Persson, joka oli maaliskuussa 2018 Ruotsin rikkain ihminen, on yhtiön aiempi toimitusjohtaja ja nykyinen hallituksen puheenjohtaja. Sittemmin H&M:n toimitusjohtajaksi on noussut Stefanin poika Karl-Johan Persson (s. 1975). Myös Thamin toinen veljenpoika Tom Persson ja veljentytär Charlotte Söderström ovat miljardöörejä.
Lottie Tham ei ole työskennellyt H&M -yrityksessä ja hän välttelee julkisuutta. Hän on kuitenkin toiminut aktiivisena sijoittajana ainakin Tukholman pörssissä. Hän on naimisissa taloustoimittaja ja kirjailija Pieter Thamin kanssa. Heillä on kolme lasta.
Hippiäiset
Hippiäiset (Regulus) ovat suku pienikokoisia tiaisia ja kerttuja muistuttavia lintuja. Hippiäiset elävät puissa ja pesivät pääasiassa metsäseuduilla pohjoisella pallonpuoliskolla. Lajit ovat kooltaan 9–15,5 cm. Hippiäisten kuusi lajia luokiteltiin aiemmin kerttujen (Sylviidae) heimoon, mutta nykyisin niiden katsotaan kuuluvan omaan hippiäisten heimoon Regulidae.
Michele Beretta
Michele Beretta (s. 22. lokakuuta 1994 Milano) on italialainen moottoriurheilija.
Ura
Beretta aloitti uransa Karting-sarjoista. Vuodet 2012-2013 Beretta kilpaili Formula Abarth -sarjassa sijoittuen viimeisellä kaudellaan sarjan toiseksi. Vuonna 2014 Beretta siirtyi Euroopan Formula 3 -sarjaan saavuttamatta yhtään pistettä. Vuonna 2015 Beretta jatkoi Euroopan F3 -sarjassa saavuttaen neljä pistettä. Hän kilpaili samana vuonna myös GP3-sarjassa ajaen kuusi kilpailua Trident -tallissa saavuttamatta pisteitä.
Vuonna 2016 Beretta siirtyi GT-autoihin ja on ajanut muun muassa ADAC GT Masters, British GT Championship ja GT World Challenge Europe -sarjoissa. Vuonna 2017 Beretta ajoi Italian GT Championship -sarjassa ja voitti GT3 Pro -luokan mestaruuden. Samaisena vuonna hän ajoi myös Lamborghini Super Trofeo North America -sarjaa, josta hän saavutti neljä palkintosijaa ja oli sarjapisteissä kolmas. Vuonna 2020 Beretta ajoi European Le Mans Series -sarjassa voittaen autokuntansa GTE-luokan mestaruuden. Vuonna 2021 Beretta ajoi muun muassa WeatherTech SportsCar Championship ja International GT Open -sarjoissa. Hän voitti GT Open -sarjan mestaruuden.
Birgitta
pienoiskuva|Pyhä Birgitta Salemin kirkossa Ruotsin Södermanlandissa. Birgitta on naisen etunimi, ruotsalainen muoto kelttiläisperäisestä nimestä Brigit, joka merkitsee ylhäistä tai korotettua. Nimen latinalainen muoto on Brigida. Suomessa nimestä ovat käytössä myös muunnelmat Pirkko, Pirjo ja Piritta.
Birgitta-nimen on tehnyt suosituksi tunnettu Pyhä Birgitta, tunnettu mystikko ja hengellisen sääntökunnan perustaja. Hänet julistettiin pyhimykseksi 7. lokakuuta 1391, minkä vuoksi hänen muistopäivänsä on vanhastaan 7. lokakuuta. Sama päivä on Suomessa ja Ruotsissa Birgitan nimipäivä.
Suomessa nimi Birgitta on 1800-luvun lopulta vuoden 2019 loppuun mennessä annettu 18 401 henkilölle.
Feel the Blade
Feel the Blade on vuoden 2008 albumi thrash metal/death metal -yhtyeeltä Legion of the Damned.
Albumi nousi Saksan albumilistan sijalle 70.
Globalisaatio: Puolesta ja vastaan
Globalisaatio: Puolesta ja vastaan on David Heldin ja Anthony McGrew’n kirja globalisaatiosta vuodelta 2002. Polityn kustantaman teoksen uudistettu laitos ilmestyi 2007. Kirjan ensimmäisen laitoksen on julkaissut suomeksi Vastapaino vuonna 2005. Suomentaja on Jyrki Vainonen.
Tawiskaron
Tawiskaron ("piikivi") on mohawkien, huronien ja onondagojen mytologiassa paha henki, joka varastaa auringon, luo ihmiskasvoisia hirviöitä, antaa sammakon juoda ihmisten tarvitsemaa makeaa vettä ja pilaa kaikki veljensä Teharonhiawagonin hyvät työt. Rituaaleissa Tawiskaron esiintyy suurena loitsijana, jolle omistetaan yölliset seremoniat. Tawiskaronin uskottiin myös pystyvän ehkäisemään taudit.
Värska
Värska on Setomaan kuntaan kuuluva pienkauppala ja Põlvamaan entinen kunta Kaakkois-Virossa. Vuoden 2017 kuntauudistuksessa põlvamaalaiset Mikitamäen ja Värskan kunnat sekä võrumaalaiset Meremäen kunta ja Misson kunnan Luhamaan kulmakunnan kylät yhdistettiin Võrumaahan kuuluvaksi Setomaan kunnaksi. Värska on Setomaan kunnan keskus.
Entinen kunta
Pinta-alaa kunnalla oli 187,7 neliökilometriä, ja asukkaita siellä oli 1 513. Värskan kunnanjohtajana toimii Raul Kudre. Kunnan keskus oli nimeltään Värska ja asukkaita siellä on 635.
Värskan naapurikunnat olivat Mikitamäe pohjoisessa, Orava lännessä ja Meremäe (Võrumaalla) etelässä. Etelässä ja idässä kunta rajautui Venäjään. Nimellä Saatse saabas tunnettu rajalinja halkoi pieneltä osin myös kunnan tieverkkoa ja tie 178 Värskasta Ulitinan kylään kulkikin poikkeuksellisella tavalla toista kilometriä läpi Venäjälle kuuluvan alueen. Tiellä ei kuitenkaan ollut rajatarkastuksia, mutta pysähtyminen ja liikkuminen jalan on kielletty. Vuoden 2005 rajasopimuksessa sovittiin aluevaihdoista Värskan ja Meremäen kuntien alueilla rajalinjan suoristamiseksi.
Värskassa järjestetään Jyrin päivänä (9. joulukuuta ja 6. toukokuuta) kyläjuhlat. Lisäksi joka kolmas vuosi järjestetään setukaisten kansanlaulupäivät. Värskan keskuspaikassa, Obinitsassa ja Saatsessa on museo, joka esittelee setukaisten perinteitä.
Historia
Värskan lahden rannalla on ollut asutusta yli 7 000 vuotta. Värska on hyvän sijaintinsa vuoksi ollut vilkasliikenteinen alue. Värska on tunnettu Pihkovan tavaralotjien maihinnousupaikkana. Tästä on johtunut myös kunnan nykyinen nimi: alun perin Verhoustje (= korkea joensuu) (myös Verhoustinski pogost), sitten Verska ja Värska.